Diari Oficial de la Generalitat Valenciana


Sumari del DOGV 9220, del 22-11-2021 (2021/11162)

RESOLUCIÓ de 10 de novembre de 2021, de la consellera de Justícia, Interior i Administració Pública, per la qual es modifica la composició del Consell de Redacció de la revista electrònica «Drets», publicada per la Direcció General de Reformes Democràtiques i Accés a la Justícia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11838


Data del document
:   10-11-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

 Descriptors 

:   * Conselleria de Justícia, Interior i Administració Pública

RESOLUCIÓ de 10 de novembre de 2021, de la consellera de Justícia, Interior i Administració Pública, per la qual es modifica la composició del Consell de Redacció de la revista electrònica «Drets», publicada per la Direcció General de Reformes Democràtiques i Accés a la Justícia. [2021/11289]  
Mitjançant la Resolució de 22 de novembre de 2016, de la consellera de Justícia, Administració Pública, Reformes Democràtiques i Llibertats Públiques, es va crear l'estructura organitzativa i funcional de l'equip editorial de la revista electrònica Drets. Revista Valenciana de Reformes Democràtiques, en els apartats 7 a 9 de la qual es van designar les persones que componen els òrgans esmentats en el seu apartat 2.  
Posteriorment, per la Resolució de la consellera de Justícia, Administració Pública, Reformes Democràtiques i Llibertats Públiques de data 29 de maig de 2017 i, més endavant, per Resolució de la mateixa consellera de data 8 de novembre de 2017, es va procedir a la modificació de la composició del Consell de Redacció.  
Per mitjà de les resolucions de 8 de febrer de 2019, de la consellera de Justícia, Administració Pública, Reformes Democràtiques i Llibertats Públiques, i de 23 de desembre de 2019, de la consellera de Justícia, Interior i Administració Pública, es va modificar novament la composició del Consell de Redacció de la revista electrònica Drets.  
Així mateix, en virtut de la Resolució de 13 de maig de 2020, de la consellera de Justícia, Interior i Administració Pública, es va modificar novament la composició del Consell de Redacció de la revista Drets.  
  
Vistos els canvis organitzatius introduïts pel Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, desplegat per l'Ordre 5/2021, de 19 de febrer, i amb la finalitat de dotar la revista de la necessària qualitat editorial, és necessari modificar la composició del Consell de Redacció, la funció principal del qual és la presa de decisions, l'elaboració de propostes, l'assessorament, seguiment i gestió de la revista.  
En virtut d'això, a proposta del director general de Reformes Democràtiques i Accés a la Justícia, i de conformitat amb les facultats que em confereix el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, resolc:  
  
Modificar la composició del Consell de Redacció de la revista electrònica Drets. Revista Valenciana de Reformes Democràtiques. Aquest consell queda compost per les persones següents:  
a) Direcció de la revista: la persona titular de la Direcció General de Reformes Democràtiques i Accés a la Justícia.  
b) Secretaria tècnica: una persona funcionària de carrera de la Direcció General de Reformes Democràtiques i Accés a la Justícia.  
c) Vocals:  
- El funcionari o funcionària de carrera que ocupe el lloc de la Subdirecció General d'Ordenació i Règim Jurídic, de la Direcció General de Funció Pública.  
- El funcionari o funcionària de carrera que ocupe el lloc de la Subdirecció General de Modernització i Recursos Humans de l'Administració de Justícia.  
- Les funcionàries o funcionaris de carrera que ocupen els llocs de les subdireccions generals i les direccions dels diferents serveis de la Direcció General de Reformes Democràtiques i Accés a la Justícia.  
  
- El funcionari o funcionària de carrera que ocupe la direcció del Servei de Documentació, Publicacions i Estadística Departamental d'aquesta conselleria.  
- El funcionari o funcionària de carrera que ocupe la direcció del Servei de Publicacions de Presidència de la Generalitat  
- Una persona designada en representació del Gabinet de Premsa d'aquesta conselleria.  
  
València, 10 de novembre de 2021.- La consellera de Justícia, Interior i Administració Pública: Gabriela Bravo Sanestanislao.